Pressemelding

Dato: 19.12.01

Ulvetispa ved Langedrag

Miljøvernminister Børge Brende mener at den ville ulvetispa ved Langedrag Naturpark bør få leve. Han ber Direktoratet for naturforvaltning (DN) om raskt å iverksette alternative tiltak.

· Ulven har ikke gjort noen skade. Jeg mener at ulvetispa som i mange uker har oppholdt seg i området rundt Langedrag Naturpark, ikke bør felles, sier miljøvernminister Børge Brende etter at Direktoratet for naturforvaltning har orientert departementet. 

Miljøverndepartementet har bedt DN om å iverksette tiltak som raskt fører til at situasjonen på Langedrag løses.

